**Προς τον Πρόεδρο της Εξεταστικής Επιτροπής**

«για τη διερεύνηση όλων των ζητημάτων που έχουν ανακύψει σχετικά με τη λειτουργία του Οργανισμού Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων (Ο.Π.Ε.Κ.Ε.Π.Ε), **με γνώμονα την ανάδειξη τυχόν ευθυνών και την αποκατάσταση της αξιοπιστίας του συστήματος πληρωμής των αγροτικών ενισχύσεων, ώστε να αποτελεί έναν αξιόπιστο, αποτελεσματικό και δίκαιο μηχανισμό για όλους τους παραγωγούς της χώρας»**

**AITHMA**

**Tων μελών της εξεταστικής επιτροπής**

**Κόκκαλη Βασιλείου (Εισηγητή ΣΥΡΙΖΑ ΠΣ)**

**Μεικόπουλου Αλέξανδρου**

**Μπάρκα Κωνσταντίνου**

**Κοινοποιούμενο στα μέλη της εξεταστικής επιτροπής**

**ΘΕΜΑ: "Αίτημα προσκόμισης στοιχείων δηλώσεων ΟΣΔΕ 2023 - αποζημιώσεις Daniel ”.**

 Στα πλαίσια των εκ των άρθρων 146 και 147 του Κανονισμού της Βουλής, καθώς και του Κώδικα Ποινικής Δικονομίας, αρμοδιοτήτων της εξεταστικής επιτροπής, **η επιτροπή έχει δικαίωμα να ζητήσει την προσκόμιση εγγράφων, την προσέλευση και κατάθεση μαρτύρων, καθώς και προφορικές και γραπτές πληροφορίες από δημόσιες αρχές**, από νομικά πρόσωπα δημοσίου ή ιδιωτικού δικαίου, αλλά και από απλούς πολίτες.

Εν προκειμένω, έργο της παρούσας συσταθείσης εξεταστικής επιτροπής είναι η διερεύνηση στοιχείων για τις παθογένειες εν γένει και την αναξιοπιστία των πληρωμών που διενεργούσε ο ΟΠΕΚΕΠΕ, με σκοπό την αποκατάσταση αυτών. Στα πλαίσια της εν γένει διαχρονικής δυσλειτουργίας, πρέπει να αποτελέσουν αντικείμενο διερεύνησης οι καταγγελίες που βλέπουν έντονα το φως της δημοσιότητας, και **συγκεκριμένο το δημοσίευμα της εφημερίδας Documento της 22-9-2025**, και αφορά στις αποζημιώσεις για τις καταστροφές σε καλλιέργειες που προκάλεσε η κακοκαιρία ****Daniel**** στη ****Θεσσαλία. Σύμφωνα με το δημοσίευμα, αλλά και**** καταγγελίες αγροτών της Θεσσαλίας, το έτος 2023, αγρότες ****αποζημιώνοντο για καλλιέργειες βιομηχανικής ντομάτας****που φέρεται να είχαν καταστραφεί από τον Daniel, ενώ οι αποζημιωθείσες εκτάσεις είχαν καλλιεργηθεί ****με σιτηρά, τα οποία «Βάφτισαν» ντομάτες, διότι η αποζημίωση στα σιτηρά ήταν 83 ευρώ το στρέμμα**** αποζημίωση για 2 χρόνια και στην ντομάτα, ήταν ****560 ευρώ το στρέμμα**** για 2 χρόνια, στα πλαίσια της χρηματοδοτικής στήριξης έκτακτης ανάγκης για τους γεωργικούς τομείς που επλήγησαν από φυσικές καταστροφές στην Ελλάδα και τη Σλοβενία (ΦΕΚ (26/150398).

Βέβαια, για να αποζημιωθεί η καλλιέργεια βιομηχανικής ντομάτας, αναγκαίο προαπαιτούμενο ήταν να έχει δηλωθεί η εν λόγω καλλιέργεια στην ετήσια δήλωση ΟΣΔΕ, ****η οποία, ενώ είχε ολοκληρωθεί τον Ιούνιο, τον Οκτώβριο του 2023, προ των αυτοδικοικητικών εκλογών, μετά τον DΑNIEL, άνοιξε εκ νέου και αδικαιολόγητα το σύστημα δηλώσεων καλλιέργειας, σπεύδοντας αγρότες, σε συνεργασία με τα ΚΥΔ, να κάνουν τροποποιητικές δηλώσεις, δηλαδή να αλλάξουν το σιτάρι με ντομάτα, παραπλανώντας την Ευρωπαϊκή Ένωση.****

**Επειδή,** υπάρχει ακόμη πλήθος πληττόμενων αγροτών που δεν έλαβαν τις δίκαιες και εύλογες αποζημιώσεις τους, και δημιουργείται εύλογη αντίδραση και αγανάκτηση για άλλο ένα διαφαινόμενο σκάνδαλο με τα Ευρωπαϊκά Κονδύλια που διαχειρίστηκε ο ΟΠΕΚΕΠΕ.

**Επειδή, για την ανάδειξη τυχόν ευθυνών και την αποκατάσταση της αξιοπιστίας του συστήματος πληρωμής των αγροτικών ενισχύσεων, πρέπει να διερευνηθούν όλες** οι παθογένειες διαχρονικά του ΟΠΕΚΕΠΕ, και αναμφίβολα όλες οι “ύποπτες” πληρωμές του ΟΠΕΚΕΠΕ, μεταξύ αυτών και οι αναφερόμενες, δεδομένου ότι ήδη αναμένεται η δικογραφία από την Ευρωπαϊκή Εισαγγελία.

**Επειδή,** κατόπιν τούτων, κατά την έναρξη των εργασιών της εξεταστικής επιτροπής, υποβάλλουμε αίτημα κατάθεσης ουσιωδών εγγράφων, ήτοι αιτούμαστε να χορηγηθούν από τον ΟΠΕΚΕΠΕ, όλες οι τροποποιητικές δηλώσεις, οι οποίες έλαβαν χώρα από αγρότες στην Θεσσαλία, μετά την καταστροφική πλημμύρα , τον Οκτώβριο του 2023 και κατόπιν να χορηγηθούν οι αντίστοιχες δηλώσεις ΟΣΔΕ των ίδιων αγροτών που είχαν γίνει σε κανονική περίοδο, πριν την καταστροφική πλημμύρα.

**Επειδή, η διενέργεια των εργασιών και η σύνταξη των πορισμάτων των μελών της εξεταστικής επιτροπής όλων των κομμάτων, χωρίς την αξιολόγηση των ως άνω στοιχείων, που θα αναδείξει ένα διαφαινόμενο ήδη σκάνδαλο με απάτη εις βάρος των συμφερόντων της ΕΕ,** θα είναι ανεπαρκής και ελλιπής, και σε κάθε περίπτωση μη ασφαλής, ειδικά κατά το σκέλος των πράξεων και παραλείψεων στελεχών διοίκησης και πολιτικών προσώπων, που αιτιωδώς συνέβαλαν στην δημιουργία παθογενειών στο σύστημα πληρωμών των αγροτικών ενισχύσεων.

**ΑΙΤΟΥΜΑΣΤΕ**

Να χορηγηθούν από τον ΟΠΕΚΕΠΕ, όλες οι τροποποιητικές δηλώσεις, οι οποίες έλαβαν χώρα από αγρότες στην Θεσσαλία, μετά την καταστροφική πλημμύρα, τον Οκτώβριο του 2023 και κατόπιν να χορηγηθούν οι αντίστοιχες δηλώσεις ΟΣΔΕ των ίδιων αγροτών που είχαν γίνει σε κανονική περίοδο, πριν την καταστροφική πλημμύρα.

**ΜΕ ΤΙΜΗ**